Matvælalandið Ísland er fjársjóður framtíðarinnar Ráðstefna um matvælaframleiðslu verður haldin 6. nóvember nk . Sveinn Margeirsson forstjóri Matís situr í pallborði ásamt atvinnuvega - og nýsköpunarráðherra Hagmunaaðilar og fyrirtæki í matvælaframleiðslu hafa tekið höndum saman og boðað til ráðstefnu um Matvælalandið Ísland á Hótel Sögu þriðjudaginn 6. nóvembernæstkomandi . Spurt verður hvernig auka eigi verðmætasköpun og nýta þær matarauðlindir sem landið býr yfir . Að mati ráðstefnuhaldara eru fjölmörg tækifæri sem liggja í aukinni framleiðslu og sölu á íslenskum mat og tengdri þjónustu . Hvernig framleiðum við meiri og betri mat ? Aðalfyrirlesari dagsins verður Daði Már Kristófersson , auðlindahagfræðingur , en hann fjallar um það hvernig þjóðin geti framleitt meiri og betri mat . Á eftir Daða Má verða örstutt erindi sem fjalla um viðfangsefnið frá ólíkum sjónarhornum . Pétur Hafsteinn Pálsson , framkvæmdastjóri Vísis , mun ræða um aukna verðmætasköpun í sjávarútvegi og Finnbogi Magnússon , landbúnaðartæknifræðingur , rýnir í möguleika jarðræktarinnar . Þá mun Gunnlaugur Karlsson , framkvæmdastjóri Sölufélags garðyrkjumanna , tala um markaðssetningu og vörumerkjastjórnun í landbúnaði og Sigrún Elsa Smáradóttir hjá Matís fjalla um grósku í smáframleiðslu matvæla . Hvernig á að metta milljón ferðamenn ? Eftir kaffihlé verður sjónum beint að ferðaþjónustunni og útflutningi á mat . Þar mun Guðný Steinsdóttir , markaðsstjóri MS , ríða á vaðið og segja frá markaðssetningu á skyri og ræða um Ísland sem vörumerki . Jón Baldur Þorbjörnsson hjá Ísafold Travel talar um matarmenningu og ferðaþjónustu og matreiðslumeistarinn Friðgeir Ingi Eiríksson leitast við að svara því hvernig metta eigi milljón ferðamenn í framtíðinni . Að lokum fjallar Guðný Steinsdóttir , markaðsstjóri hjá Íslandsstofu , um íslenska matarmenningu á alþjóðavettvangi . Atvinnuvega - og nýsköpunarráðherra í umræðumEftir erindin verða pallborðsumræður þar sem sitja Steingrímur J. Sigfússon , atvinnuvega - og nýsköpunarráðherra , Erna Hauksdóttir , framkvæmdastjóri SAF , Jón Ásbergsson , forstjóri Íslandsstofu , Pétur Hafsteinn Pálsson , framkvæmdastjóri Vísis , Sindri Sigurgeirsson , bóndi í Bakkakoti , og Sveinn Margeirsson , forstjóri Matís . Ráðstefnustjóri er Svana Helen Björnsdóttir , formaður Samtaka iðnaðarins . Þeir sem standa að ráðstefnunni koma úr ólíkum áttum en eiga það sameiginlegt að eiga mikið undir mat og matvælaframleiðslu . Í hópnum eru Bændasamtök Íslands , Íslandsstofa , Matís , Samtök ferðaþjónustunnar , Samtök fiskvinnslustöðva , Samtök iðnaðarins og Þróunarvettvangur á sviði matvæla . Allir velkomnir og aðgangur ókeypisRáðstefnan um Matvælalandið Ísland er öllum opin og aðgangur er ókeypis . Hún hefst kl. 12.30 þriðjudaginn 6. nóvember og er haldin í ráðstefnusalnum Kötlu á Hótel Sögu á 2. hæð . Áætluð ráðstefnulok eru kl. 16.00 . Þátttakendur eru vinsamlegast beðnir að skrá sig á vef Samtaka iðnaðarins,www.si.is . Nánari upplýsingar um viðburðinn veitir Tjörvi Bjarnason , sviðsstjóri útgáfu - og kynningarsviðs BÍ , í síma 862-3412 eða netfangið tjorvi(at)bondi.is .